CELEX: 32020R2080
Language: lt
Date: 2020-12-09 00:00:00
Title: Komisijos įgyvendinimo reglamentas (ES) 2020/2080 2020 m. gruodžio 9 d. dėl tam tikrų prekių klasifikavimo Kombinuotojoje nomenklatūroje

2020 12 15   
               
               
                  LT
               
               
                  Europos Sąjungos oficialusis leidinys
               
               
                  L 423/3
               
            
         KOMISIJOS ĮGYVENDINIMO REGLAMENTAS (ES) 2020/2080
         2020 m. gruodžio 9 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 9 d.
            
               
                  Komisijos vardu
               
               
                  Pirmininkės pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Sūdytos džiovintos pomidorų puselės, kurių sudėtyje esančios druskos kiekis sudaro 10,65–17,35 % masės, tinkamos tiesiogiai vartoti. Pagal druskos kiekio lygmenis produktas skirstomas į kokybės kategorijas, naudojamas skirtingiems tikslams.
                        Gamybos procesą sudaro: šviežių pomidorų pjaustymas, sūdymas ir paskleidimas saulėje džiovinti. Pagrindinė sūdymo funkcija – paskaninti ir gauti skirtingos kokybinės kategorijos produktus. Be to, sūdymas pagreitina džiūvimą ir konservuoja produktą.
                        Produktas supakuotas į įvairaus dydžio vakuumines pakuotes, sudėtas į kartonines dėžes, laikomas žemesnėje kaip 5 °C temperatūroje.
                     
                     
                        2002 10 90 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2002 , 2002 10  ir 2002 10 90  atitinkančiais prekių aprašymais.
                        0711  pozicijai priskiriamos daržovės, apdorotos tik siekiant prieš naudojimą jas laikinai konservuoti transportavimo arba sandėliavimo tikslais, jeigu papildomai neapdorotos jos ir toliau lieka netinkamos tiesiogiai vartoti. Kadangi nagrinėjamas produktas yra tinkamas tiesiogiai vartoti, jis nepriskirtinas 0711  pozicijai.
                        0712  pozicijai priskiriamos džiovintos, bet toliau neapdorotos daržovės.
                        7 skirsnyje sūdymas nenumatytas. Jis laikomas tolesniu apdorojimu, nes džiovinant nebūtina pridėti druskos. Taigi produktas nepriskirtinas 0712  pozicijai.
                        Todėl produktas laikytinas pomidorais, paruoštais arba konservuotais be acto arba acto rūgšties, ir jam priskirtinas KN kodas 2002 10 90 .